K-Expert
โดย...แบงก์กลิ้ง
1 ต.ค. 2558

โดย...แบงก์กลิ้ง
ใครที่มีปัญหาด้านการเงินเดินเข้าไปในสาขาของธนาคารกสิกรไทย ถ้าเจอป้ายขอมอบเพื่อเป็นเกียรติแก่ K-Expert แล้วละก็ ให้พุ่งเข้าไปได้เลย แล้วถามหาคนตามชื่อในป้ายนี้ ก็จะได้รับคำแนะนำทางการเงินแบบ ส่วนตั๊ว ส่วนตัว 
ป้ายนี้ ซูเปอร์มด ปกรณ์ พรรธนะแพทย์ รองกรรมการผู้จัดการอาวุโส ธนาคารกสิกรไทย ยินดีมอบให้กับพนักงานที่จบการอบรมหลักสูตร K-Expert ซึ่งเป็นหลักสูตรที่ปรึกษาทางการเงิน ที่สามารถให้คำแนะนำเรื่องการเงินการลงทุนกับลูกค้าได้
พนักงานธนาคารที่ผ่านการอบรมหลักสูตรนี้จะได้ประกาศนียบัตรนี้มาตั้งเป็นเกียรติเป็นศรี การันตีความสามารถ ในการเป็นที่ปรึกษาการลงทุน และพนักงานจะเรียกเขาว่า K-Expert 
ตอนนี้กสิกรไทยมีพนักงาน 4,000 กว่าคนที่ผ่านการอบรมหลักสูตรนี้ ซึ่งจะกระจายแอบแฝงไปอยู่ตามสาขาทั่วประเทศ
K-Expert เป็นที่ปรึกษาการเงินที่ธนาคารกสิกรไทย ตั้งใจจะให้เป็นคู่คิดการลงทุนแก่คนชั้นกลาง ลูกค้าทุกคนสามารถเดินไปขอคำแนะนำและคำปรึกษาจากเขาได้ตลอดเวลาทำการของธนาคาร อยากมั่งคั่งก็ลองไปใช้บริการกันดู